# Amerikkalaisen vapaapainin slangi

### Wikipedia

Amerikkalaisessa vapaapainissa tai showpainissa on useita asiaan perehtymättömille tuntemattomia termejä.

## [muokkaa] Sanastoa

- #1 Contender - Ykköshaastajuus, joka oikeuttaa mestaruusotteluun hallitsevaa mestaria vastaan.
- Angle - Kuvitteellinen juonikuvio, joka selittää feudin tai turnin takana olevia syitä. Nimitystä voidaan käyttää yksittäiseen otteluun johtaneesta juonikuviosta aina vuosiin kestäviin kokonaisuuksiin.
- Backstage - Areenan takahuone, yleisesti kehäalueen ja katsomon ulkopuolinen alue. Sieltä löytyvät toimistot, pukuhuoneet ym. tilat.
- Backyard Wrestling - Ison maailman vapaapainista innostuneet fanit kokeilevat itse painiliikkeitä, joka saattaa edetä myös oman kaveripiirin keskeisen "painipromootion" perustamiseen. Vaarallista, yleisesti paheksuttavaa, ei suositeltavaa touhua.
- Blading - Painija tekee pienen viillon partakoneen terällä, useimmiten otsaan. Verenvuoto tekee useimmista matseista hieman parempia, ja sitä käytetään merkittävissä otteluissa. Monilla legendaarisilla vapaapainijoilla on vuosia kestäneen bleidauksen jäljiltä arpeutunut otsa. Verta voi myös valua vahingossa, tällöin on kyseessä Blading Hardway.
- Botch - Ennalta suunniteltu liike, joka epäonnistuu.
- Brawl - Painityyli, joka keskittyy hakkaamiseen, potkimiseen, puremiseen, raapimiseen ja muuhun vastaavaan.
- Bump - Kun painija iskeytyy mattoon. Voidaan myös käyttää poikkeuksellisen rajuista liikkeistä, kuten heitosta selostuspöydän läpi. Sick Bump on sanan mukaisesti todella raju, jopa hengenvaarallinen, bump. Esimerkki sick bumpista on esim. Mick Foleyn King of The Ring tapahtumassa vastaanottama kuuden metrin pudotus häkin katolta pöydän läpi betonilattialle Hell in a Cell -ottelussa.
- Card - Painifirman kaikki painijat kuuluvat firman cardiin l. hierarkkiseen arvoasteikkoon. Card voidaan jakaa undercardiin (jobberit ja vasta yritykseen palkatut painijat), midcardiin (keskitason painijat, keskiraskaan l. cruiseweight-sarjan painijat), upper-midcardiin (mahdolliset tulevat ykköshaastajat) ja main-eventiin (mestarit ja ykköshaastajat) sen perusteella, miten over painija on. Card voi tarkoittaa myös yksittäisen shown otteluohjelmaa.
- Crimson mask - Bladingin lopputulos l. veriset kasvot, jotka muistuttavat karmiininpunaista naamiota. Kontekstissa englanninkielisen selostajan esimerkkikommentti: "He's donning the crimson mask!".
- Dark match - Televisioidun shown ottelu, jota ei kuitenkaan näytetä televisiossa. Tavallisesti alkupään ottelu undercardien välillä shown alkupäässä.
- DUD - Todella huono ottelu.
- Face ja Heel - Face (tai Babyface) on painija, jonka tarkoitus on saada yleisön kannatus taakseen, olemalla ns. hyvis. Heelit ovat show'n pahiksia, jotka käyttävät paljon likaisia taktiikoita otteluissaan ja voittavat usein aseita tai huijausta käyttämällä. Ottelut käydään usein facen ja heelin välillä. Lähes kaikki painijat vaihtavat facesta heeliksi tai heelistä faceksi uransa aikana useita kertoja ja tästä vaihdosta puhuttaessa käytetään termiä Turn.
- Feud - Kahden tai useamman painijan/muun ohjelmissa esiintyvän henkilön välinen vihanpito. Päättyy usein väkivaltaiseen erikoismatsiin tai mestaruuden vaihtumiseen.
- Finisher - Painijan nimikkoliike. Lopetusliike (ns. finisher) on aina painijan tehokkain liike, joka usein johtaa selätykseen. Finisher-liike voi olla myös sidonta, josta vastustaja joutuu luovuttamaan. Kuuluisia finishereitä ovat mm. Hulk Hoganin Leg Drop (painija hyppää reisi edellä toisen kaulalle), Stone Cold Steve Austinin Stunner (painija ottaa seisovaa painijaa kaulasta kiinni ja hyppää maahan siten, että toisen kurkku osuu olkapäähän), Suurikokoisten painijoiden käyttämä Chokeslam (painija kuristaa kaulasta ja heittää toisen selälleen maahan) ja Shawn Michaelsin Sweet Chin Music (potku naamaan). Ennen finisheriä painija usein tekee yleisön innostavia eleitä.
- Gas - Lääkeaineet (kipua lievittävät etc.).
- Gimmick - Painijan roolihahmo. Steve Austinin gimmick on rääväsuinen kaljaveikko ja Eddie Guerreron huijaava meksikolainen.
- Gorilla position - Lavalle menevän rampin ja backstage-alueen erottavan verhon takana oleva tila, jossa painijat odottavat kehään menoa. Nimetty legendaarisen painijan Gorilla Monsoonin mukaan.
- Heat - Painijan saama negatiivinen palaute yleisöltä. Heelit pyrkivät saamaan heattia esim. haukkumalla yleisön kotikaupunkia, tätä kutsutaan halvaksi heatiksi (cheap heat). Facelle heatin saaminen on katastrofaalista ja johtaa usein hahmon muuttumiseen heeliksi. Termillä joissain tapauksissa kuvataan myös positiivista reaktiota yleisöltä.
- House show - Show, jota ei televisioida ja jossa mestaruusvyöt eivät tavallisesti vaihda omistajaa, mutta jossa storyline saattaa edetä.
- Jobber - Painija joka häviää matsinsa yrityksen isoille tähdille näiden overiuden kasvattamiseksi.
- Juice - Termi verestä.
- Kayfabe - Termi, joka tarkoittaa painin "satumaailmaa", jonka sisällä kaikki painitapahtumat ovat "totta". Kayfaben rikkomista pidettiin etenkin entisaikana suurena rikkeenä, mutta nykyään sitä ei nähdä niin pahana, ja kayfabea sivutaankin nykyään myös ennaltasuunnitellusti.
- Lucha tai Luchadore - Meksikolainen tyyli, jossa olennaista ovat korkealentoiset painiliikkeet ja meksikolaiset painijanaamiot. Myös ko. tyylin painija.
- Main eventer - Vapaapainiyrityksen iso tähti. Main eventereitä ovat useimmiten yrityksen isoimman mestaruuden kantaja ja häneltä mestaruutta havittelevat.
- Mark ja Smark (l. smart mark) - Mark on fani, joka uskoo vapaapainin olevan totta. Smark on fani, joka tuntee useimmat vapaapainin salaisuudet ja toimintatavat.
- MOTY - Match of the year, vuoden paras ottelu.
- MOTYC - Match of the year contender, yleensä ottelu joka on vähintään 4 tähden arvoinen, ottelu joka kilpailee vuoden parhaan ottelun tittelistä.
- Over - Painijan suosio. Suuri overius näkyy faceissa kovana yleisön kannustuksena ja heeleissä valtavana buuaksena.
- Pop - Painijan saama positiivinen palaute. Face pyrkivät saamaan poppeja esim. kehumalla yleisön kotikaupunkia, tätä kutsutaan halvaksi popiksi (cheap pop). Heelille popin saaminen ei ole yhtä vakavaa kuin heat facelle.
- Potato - Isku, joka menee liian suurella voimalla vahingossa tai tahallisesti.
- Promo - Painijan pitämä puhe kehässä. Voidaan tarkoittaa myös painiyritykseen viittaavaa sanaa "promotion".
- Push - Painijalle annetaan käsikirjoituksen avulla voittoja ja aikaa televisiossa. Push nostaa painijaa cardissa ylöspäin. Bury on pushin vastakohta.
- Rib - Painijoiden toisilleen tekemät käytännön pilat.
- Sell - "Myyminen", eli painijan näytteleminen liikkeitä vastaanotettaessa. Hyvä "myyjä" saa vastustajan lyönnit, potkut, heitot ja muut liikkeet vaikuttamaan täysin aidoilta, kipua aiheuttavilta liikkeiltä, kun taas huonon "myyjän" vastaanottamina liikkeet näyttävät juuri niin epäaidoilta kuin oikeasti ovat. "Ylimyyminen" tarkoittaa liikkeiden liioittelua, esimerkiksi tavallisesta lyönnistä kauas taaksepäin lennähtäminen.
- Shoot - Painijan luoma käsikirjoittamaton tilanne. Esim. painija alkaa lyödä oikeasti vastustajaansa tai solvaa yrityksen johtajaa.
- Spot - Merkittävä tapahtuma ottelussa, joka usein kääntää ottelun kulun. Esim. painija väistää toisen painijan finisherin ja pääsee hyökkäämään yllättäen.
- Storyline - Painijalle ennakkoon kirjoitettu tapahtumasarja, joka muodostuu otteluista ja painijan promoista.
- Tweener - Painija, joka on Facen ja Heelin välimaastossa.

## [muokkaa] Yleisön huutoja

Vapaapainissa yleisön osa showssa on hyvin tärkeää. Yleisö hurraa faceille ja toistaa heidän iskulauseena ja buuaa heeleille. Huudot ovat samankaltaisia kuin jääkiekko-otteluiden kannatushuudot. Painijoiden uran kulku määräytyy yleisön reaktion mukaan.

- Asshole! - Yleinen heeleille osoitettu tervehdys.
- Nananana, nananana, heey, heey, goodbye! - Usein heelien joutuessa perääntymään tappelussa tai kehästä karatessa laulettu laulu. Myös usein painijan saatua potkut (kayfabessa).
- Holy shit! - Poikkeuksellisen rajun bumpin jälkeen.
- You fucked up! - Varsinkin ECWn tapahtumissa painijan ottelussa tekemän käsikirjoittamattoman virheen jälkeen huudettava huomautus.
- You screwed Bret! - Lähinnä Kanadassa pidetyissä WWEn tapahtumissa, kun kehässä on painija Shawn Michaels tai tuomari Earl Hebner. Toisinaan huudettu myös Vince McMahonille. Muistutus vuonna 1997 tapahtuneesta Montreal Screwjobista.
- What? - Huudahdus jolla pyritään ärsyttämään promoa tekevää heeliä. Stone Cold Steve Austin otti tämän huudon omakseen ärsytyttyään siitä itse.
- Boring! - Huudetaan kun kehässä oleva ottelu ei kiinnosta yleisöä lainkaan. Usein alemman kastin painijoille huudettuna. Jatkuvana erittäin haitallinen painijan uralle.
- You suck! -Huudahdus heeleille heidän astuessaan kehään tai aloittaessaan tuuletuksen. Tätä huudetaan Kurt Anglelle hänen sisääntulonsa aikana musiikin tahtiin, riippumatta siitä onko hän kyseisellä hetkellä Face tai Heel.
- You tapped out! -Huudetaan painijalle, joka on luovuttamalla hävinnyt tärkeän ottelun.

## [muokkaa] Ottelutyyppejä

Ottelutyyppejä on satoja. Ne vaihtelevat humoristisesta sadistiseen. Tässä muutamia.

- Single - Tavallinen painiottelu, jossa painin säännöt ovat - ainakin teoriassa - voimassa.
- Tag Team - Kaksi kahden tai useamman hengen joukkuetta ottelee vastakkain.
- Hardcore - Ottelussa ei ole sääntöjä, ja selätys tai luovutus voi tapahtua myös kehän ulkopuolella. Aseiden käyttö on sallittua, eikä diskauksia tai countouteja tunneta.
- Cage - Ottelu käydään häkissä. Voittaa voi selätyksellä tai kiipeämällä ulos häkistä yläreunan yli.
- Ladder - Ottelussa on mukana tikapuut, diskauksia ei tunneta. Voittajan täytyy kiivetä tikapuita ja ottaa kehän yläpuolella roikkuva palkinto, useimmiten mestaruusvyö. Shawn Michaelsia pidetään ottelutyypin isänä.
- TLC - Hardcore-ottelu, jossa aseina käytetään pöytiä (Tables), tikapuita (Ladders) ja tuoleja (Chairs). Voittaja ratkeaa kun joku kiipeää tikkaat ylös ja nappaa kehän yläpuolella olevan palkinnon. Yleensä mestaruusvyö tai mestaruusotteluun oikeuttava sopimus.
- Iron Man Match Ottelussa on etukäteen määritetty aikaraja (yleensä 60 tai 30 minuuttia), ja voittaja on se painija, joka on saanut eniten voittoja määräajan umpeutuessa. Tavalliset säännöt pätevät, ja voiton voi saada selätyksellä, luovutuksella, diskauksella tai countoutilla. Ottelun päättyessä tasatilanteeseen käydään mahdollisesti jatkoaika, jolloin ensimmäinen selätys tai luovutus ratkaisee.
- Handicap Match - Tasoitusottelu, 1 vs. 2,3,4,5...ottelijaa tai 2 vs. 3,4,5... ottelijaa.
- Hell In A Cell - Ottelu käydään häkissä jossa on katto. Voittaa voi selätyksellä tai pakottamalla vastustajan luovuttamaan. Diskausta ei tunneta. Erittäin väkivaltainen ja verinen ottelu, usein pitkän feudin päätteessä.
- I Quit! - Painijan täytyy pakottaa vastustajansa sanomaan "I Quit!". Diskauksia ei tunneta.
- Ultraviolence-matsit - Pienien vapaapainiyritysten järjestämiä äärimmäisen väkivaltaisia otteluita. Aseina käytetään mitä tahansa järjestäjät keksivät, UV-matseissa on nähty mm. räjähteitä, saksia, ruohonleikkureita, putkilamppuja ja ikkunalaseja. Usein nämä ottelut johtavat oikeisiin loukkaantumisiin ja UV-matseissa kunnostautuneet painijat ovat arpisia kuin keskiaikaiset soturit. Isot yritykset, kuten WWE, eivät järjestä UV-matseja. Termi "ultraviolence" on amerikkalaisen Combat Zone Wrestling-firman tunnetuksi tekemä.
- 2 Out of 3 Falls - Voittaakseen painijan on voitettava vastustajansa kaksi kertaa. Selätykset, luovutukset, diskaukset ja countoutit lasketaan.
- Ambulance Match - Hardcore-ottelu, jossa vastustaja on saatava ambulanssin sisälle.
- Barbed Wire Match - Kehäköysien tilalla on piikkilankaa. Myös piikkilangalla terästettyjen aseiden käyttö on sallittua.
- Bra & Panties Match - Naispainijoille tarkoitettu ottelu, jossa voittaja on se, joka ensin saa riisuttua vastustajansa alusvaatteisilleen.
- Buried Alive - Hardcore-matsi, jossa ottelun voittaa hautaamalla vastustajansa kuoppaan.
- Casket Match - Vastustaja on suljettava ruumisarkkuun.
- Elimination Chamber - Häkissä käytävä ottelu, jossa kaksi miestä aloittaa kehässä ja muut 4 ovat lukittuna selleihinsä, josta he tietyin väliajoin pääsevät mukaan. Ottelija eliminoituu jos hänet selätetään tai pakotetaan luovuttamaan. Ottelun voittaa painija, joka on viimeisenä kehässä.
- First Blood Match - Painija, joka vuotaa ensimmäisenä verta, häviää ottelun.
- Inferno Match - Kehää ympäröi tuli. Ensin tuleen syttynyt painija häviää.
- Kiss my ass - Hävinnyt painija joutuu suutelemaan vastustajan perää.
- Hair vs. Hair match - Voittanut painija saa leikata hävinneen kaljuksi.
- Lumberjack match - Muuten normaali ottelu mutta kehän ulkopuolella "tukkijätkiä" jotka saavat esim. hakata painijaa joka lentää ulos kehästä.
- Last Man Standing - Matsi joka loppuu vasta kun toinen vastustajista ei pääse ylös jaloilleen ennen kuin tuomari ehtii laskea kymmeneen. Muita sääntöjä ei ole, minkä takia matsit ovat yleensä verisiä hardcore-matseja.
- Submission match - Vastustaja on pakotettava luovuttamaan lukko-otteessa. Selätyksiä ei lasketa.
- Table match - Vastustaja on saatava iskettyä tai heitettyä pöydän läpi.
- Tornado Tag match - Muuten sama kuin Tag Team, mutta kaikki ottelijat ovat kehässä yhtä aikaa.

Haettu osoitteesta http://fi.wikipedia.org../../../a/m/e/Amerikkalaisen_vapaapainin_slangi.html

Luokat: Slangi | Showpaini

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English